Datum: 1. 8. 2019

Spoštovani,

posredujemo vam odgovore na vprašanja gospodarskih subjektov za javno naročilo »ODVAJANJE IN ČIŠČENJE ODPADNE VODE NA OBMOČJU VODONOSNIKA LJUBLJANSKEGA POLJA – DEL 3: DOGRADITEV JAVNE KANALIZACIJE V AGLOMERACIJAH NAD 2000 PE V MOL: OBMOČJA ŠT. 3, 9, 13 1. DEL, 14 1. DEL, 18, 20, 21, 23, 24, 25, 26 1. DEL, 31, 37 in 38«, ki smo jih prejeli preko Portala javnih naročil.

DODATNO POJASNILO:

Vse obveznosti iz dokumentacije v zvezi o oddajo javnega naročila, ki se vežejo na rok za predložitev ponudb, se sedaj vežejo na spremenjeni rok za predložitev ponudb.

VPRAŠANJE:

V skladu z točko 10.1 poglavja 1 navodila ponudnikom za izdelavo ponudbe vas prosimo, da poljšate rok za oddajo ponudbe. saj se je dokumentacija spreminjala in dopolnjevala, za kar smo primorani nameniti razpisu dodatni čas za preučitev.

ODGOVOR:

Naročnik spreminja razpisno dokumentacijo na način, da se podaljšajo naslednji roki:

* rok za predložitev ponudb preko informacijskega sistema e-JN: 28. 8. 2019 do 10:00 ure,
* javno odpiranje ponudb v informacijskem sistemu e-JN: 28. 8. 2019 ob 10:01 uri,
* rok za sprejemanje ponudnikovih vprašanj: 19. 8. 2019 do 9:00 ure.

VPRAŠANJE:

Prosimo vas za podaljšanje roka za oddajo ponudb za en mesec. Količina popisov in pojasnila, ki jih moramo upoštevati nam ne omogočajo, da bi sestavili ponudbo do roka. Zaradi dodatnih pojasnil, ki jih moramo upoštevati, ne bomo mogli pripraviti ustrezne ponudbe v roku, ki je že sicer precej kratek. Prosimo, da naročnik rok podaljša, da bomo ponudniki lahko oddali ustrezne ponudbe, kar je iz vidika javnega naročanja bolj smotrno tudi za naročnika in končne uporabnike infrastrukture. Glede na to, da gre za pomembno, obsežno in relativno dolgotrajno gradnjo, predlagano podaljšanje roka ne bo predstavljalo znatnega vpliva na celoten projekt, bo pa zelo povečalo možnost, da naročnik prejme konkurenčne in dopustne ponudbe. Prosimo za potrditev podaljšanja roka. Hvala.

ODGOVOR:

Naročnik spreminja razpisno dokumentacijo na način, da se podaljšajo naslednji roki:

* rok za predložitev ponudb preko informacijskega sistema e-JN: 28. 8. 2019 do 10:00 ure,
* javno odpiranje ponudb v informacijskem sistemu e-JN: 28. 8. 2019 ob 10:01 uri,
* rok za sprejemanje ponudnikovih vprašanj: 19. 8. 2019 do 9:00 ure.

VPRAŠANJE:

Na podlagi dejstev, da kar naprej spreminjate in dopolnjujete razpisno dokumentacijo vas pozivamo da v skladu z ZJN podaljšate rok za oddajo ponudbe!!!

ODGOVOR:

Naročnik spreminja razpisno dokumentacijo na način, da se podaljšajo naslednji roki:

* rok za predložitev ponudb preko informacijskega sistema e-JN: 28. 8. 2019 do 10:00 ure,
* javno odpiranje ponudb v informacijskem sistemu e-JN: 28. 8. 2019 ob 10:01 uri,
* rok za sprejemanje ponudnikovih vprašanj: 19. 8. 2019 do 9:00 ure.

VPRAŠANJE:

Spoštovani, razpisno dokumentacijo ste objavili 12.7.2019, rok za oddajo ponudb je 12.8.2019. Glede na to, da mora biti skladno z ZJN-3 razpisna dokumentacija objavljena minimalno 35 dni, zahtevamo da podaljšate rok za dostavo ponudb. V nasprotnem primeru bomo primorani uveljavljati pravno varstvo!

ODGOVOR:

Naročnik spreminja razpisno dokumentacijo na način, da se podaljšajo naslednji roki:

* rok za predložitev ponudb preko informacijskega sistema e-JN: 28. 8. 2019 do 10:00 ure,
* javno odpiranje ponudb v informacijskem sistemu e-JN: 28. 8. 2019 ob 10:01 uri,
* rok za sprejemanje ponudnikovih vprašanj: 19. 8. 2019 do 9:00 ure.

VPRAŠANJE:

Prosim za podaljšanje oddaje ponudbe. Rok je za tako veliko ponudbo res kratek in prosimo, da se podaljša.

ODGOVOR:

Naročnik spreminja razpisno dokumentacijo na način, da se podaljšajo naslednji roki:

* rok za predložitev ponudb preko informacijskega sistema e-JN: 28. 8. 2019 do 10:00 ure,
* javno odpiranje ponudb v informacijskem sistemu e-JN: 28. 8. 2019 ob 10:01 uri,
* rok za sprejemanje ponudnikovih vprašanj: 19. 8. 2019 do 9:00 ure.

VPRAŠANJE:

Spoštovani. Naročnik je od objave do danes objavil znatno število popravkov v popisih in podal veliko pojasnil. Razpisna dokumentacija in popisi so izjemno obsežni in za pripravo ponudbe brez napak zahtevajo precej časa. Že samo branje vseh odgovorov na vprašanja in izdelava čistopisa je zelo obsežno in dopušča možnost, da pride pri pripavi ponudbe in predračuna do neželenih napak.
Zato naročnika vljudno prosimo, da podaljša rok za oddajo ponudb za vsaj 1 mesec, to je do 12. septembra. Le na ta način bo lahko prejel s strani ponudnikov točne in kakovostno pripravljene konkurenčne ponudbe. V 12 koledarskih dneh, ki so še do oddaje ponudb, je tehnično nemogoče pripraviti ponudbo in jo pred oddajo ustrezno pregledati in preveriti. Srečujemo se tudi s težavami pri rokih v katerih so nam naši dobavitelji sposobni pripraviti svoje ponudbe. Gre za obsežen in izjemno dolgoročen projekt, zato smo prepričani, da podaljšanje roka za 1 mesec ne bo imel nobenih negativnih vplivov na projekt, temveč zgolj pozitivne. Prejetih bo lahko več konkurenčnih ponudb, na podlagi katerih se bo projekt lahko izvajal bolj optimalno in predvsem ekonomsko bolj učinkovito. Naročnika zato prosimo, da rok za oddajo ponudb podaljša vsaj do 12. 9. 2019. Hvala.

ODGOVOR:

Naročnik spreminja razpisno dokumentacijo na način, da se podaljšajo naslednji roki:

* rok za predložitev ponudb preko informacijskega sistema e-JN: 28. 8. 2019 do 10:00 ure,
* javno odpiranje ponudb v informacijskem sistemu e-JN: 28. 8. 2019 ob 10:01 uri,
* rok za sprejemanje ponudnikovih vprašanj: 19. 8. 2019 do 9:00 ure.

VPRAŠANJE:

Prosimo vas, da objavite ustrezne Kulturnovarstvene pogoje ZVKDS, kjer so opredeljena območja arheološkega nadzora, ki se izvaja na območjih EŠD. Iz razpisne dokumentacije se ne da opredeliti območij in dolžine linij arheološkega nadzora. Hvala!

ODGOVOR:

V razpisni dokumentaciji je v popisih del že določenih 206 ur v območju 3 Polje in 589 ur v območju 9 Kašelj. Urno postavko se lahko pridobi pri izvajalcih arheološkega nadzora.

VPRAŠANJE:

Spoštovani, v predračunu se večkrat pojavi postavka: "1309 - Izvedba zaščitnih arheoloških raziskav in arheološki nadzor v času izgradnje kanalizacije. Obračun po dejanskih stroških izvajalca arheoloških del." Enota mere te postavke je ura. Prosimo za pojasnilo kako naj nudimo oziroma sploh kalkuliramo to postavko glede na to, da je navedeno da se bo plačevala po dejanskih stroških? Kakšne manipulativne stroške in stroške garancij in zavarovanj bo naročnik priznal na te dejanske stroške? Najbolj smiselno je, da investitor za te postavke fiksira ceno in vsem ponudnikom omogoči enako izhodišče.

ODGOVOR:

Urno postavko se lahko pridobi pri izvajalcih arheološkega nadzora.

VPRAŠANJE:

Pozdravljeni, nekatere postavke v predračunu nimajo navedene enote mere. Prosimo, da to popravite, da bo jasno za kaj gre.

ODGOVOR:

V vseh postavkah kjer enota mere ni navedena je enota razvidna iz opisa postavke – preverjene so bile vse takšne postavke in v vseh primerih gre za 1 komplet ali kos.

VPRAŠANJE:

Po natančni preučitvi razpisne dokumentacije (skupaj z vsemi spremembami) ugotavljamo, da naročnik nima namena oddati javnega naročila v skladu z ZJN-3, ampak vnaprej izbranemu izvajalcu oz. izvajalcem del. To dejstvo naročnik s svojimi prestrogimi zahtevami, ki jih je naročnik določil za vse ponudnike kot tudi podizvajalce, jasno dokazuje. Da bi se naročnik izognil nepotrebnim nevšečnostim z revizijami, pozivamo naročnika, da umakne absolutno prestrogo bonitetno oceno SB7 za podizvajalce. Bonitetne ocene služijo za preverjanje ekonomsko-finančne sposobnosti gospodarskih subjektov. Glede na to, da je naročnik v pogodbenem razmerju samo s ponudnikom in nikakor ne s podizvajalci, je pogoj bonitetne ocene za podizvajalce nesmiseln in je samo dokaz, da želi naročnik izključiti določen krog gradbenih podjetji, celo v vlogah podizvajalcev. S tem naročnik absolutno krši gradbeno zakonodajo in zakonodajo javnega naročanja. 94. člen ZJN-3, kot ga naročnik navaja v enem od odgovoru z dne 26. 7. 2019, daje naročniku le pravico biti informiran o podizvajalcih in pravico izločiti le-te, če ne izpolnjujejo pogojev, ki jih je naročnik določil v razpisni dokumentaciji. Ampak kot kaže, s tem naročnik ne bo imel težav, saj so razpisni pogoji pisani za ozek krog gradbenih podjetji. S tem, ko naročnik zahteva za podizvajalce bonitetno oceno in referenco v vrednosti prevzetih del (npr. 20.000.000,00 EUR) je dejstvo, da naročnik omejuje konkurenco med gospodarskimi subjekti in s tem strogo krši temeljna načela ZJN-3, predvsem načelo zagotavljanja konkurence med ponudniki in načelo gospodarnosti, učinkovitosti in uspešnosti, kar je predmet za revizijski zahtevek. Zato pričakujemo, da bo naročnik umaknil zahtevo o bonitetni oceni in vrednosti reference za podizvajalce.

ODGOVOR:

Naročnik se  z navedeno zahtevo želi izogniti nevšečnostim pri izvedbi pogodbenih obveznosti tako s strani izbranega ponudnika, kot s strani morebitnih podizvajalcev. V primeru, da pri izvedbi pogodbenih obveznosti podizvajalec zaide v težave glede poravnanja svojih obveznosti obstaja tveganje, da bo ogroženo kvalitetno in pravočasno izpolnjevanje vseh pogodbenih obveznosti izbranega ponudnika.

Zmožnost poslovnega subjekta za poravnavanje obveznosti je pri bonitetni oceni SB7 povprečna. Zmožnost poslovnega subjekta za poravnavanje obveznosti je pri bonitetni oceni SB8 nizka in zato v veliki meri pogojena z razmerami v poslovnem okolju. Zaostritev razmer zelo verjetno vodi v nastop dogodka neplačila, kar lahko privede do neizpolnjevanja pogodbenih obveznosti. Naročnik iz navedenega razloga zahteva, da imajo vsi subjekti, ki bodo sodelovali pri izvedbi predmeta javnega naročila, vsaj povprečno zmožnost za poravnavanje svojih obveznosti.

Zahteve glede bonitetnih ocen se ne spreminjajo (ponudnik oziroma partner mora izkazati bonitetno oceno SB6, podizvajalec mora izkazati bonitetno oceno SB7).

VPRAŠANJE:

Spoštovani v točki 11.4.3 navodil razpisne dokumentacije imate zahtevo za ponudnikovega vodjo del in sicer: Pogoj je izpolnjen, če vodja del: izpolnjuje pogoje za pooblaščenega inženirja, določene s predpisom, ki ureja arhitekturno in inženirsko dejavnost, ima izobrazbo, pridobljeno po študijskih programih najmanj ravni prve stopnje v skladu z zakonom, ki ureja visoko šolstvo, oziroma izobrazbo, ki ustreza ravni izobrazbe, pridobljeni po študijskih programih prve stopnje, ali višješolsko strokovno izobrazbo tehnične smeri s področja graditve objektov, ali srednješolsko izobrazbo tehnične smeri s področja graditve objektov, ima najmanj tri leta delovnih izkušenj na področju izvajanja gradenj, opravljen strokovni izpit za vodenje del pri Inženirski zbornici Slovenije (v nadaljnjem besedilu: IZS) in bo v času izvedbe projekta lahko vpisan v imenik vodij del pri IZS, izpolnjuje pogoje za mojstra s področja gradbeništva in bo v času izvedbe projekta lahko vpisan v imenik vodij del pri Obrtno-podjetniški zbornici Slovenije (v nadaljnjem besedilu: OZS) ali izpolnjuje pogoje za delovodjo in bo v času izvedbe projekta lahko vpisan v imenik vodij del pri Gospodarski zbornici Slovenije (v nadaljnjem besedilu: GZS).

Iz navedenih zahtev citiramo naslednjo zahtevo: "opravljen strokovni izpit za vodenje del pri Inženirski zbornici Slovenije (v nadaljnjem besedilu: IZS)". Naročnika opozarjamo, da z zahtevo iz citata krši določila enakopravnosti vseh potencialnih ponudnikov in ustvarja elemente diskriminatornosti saj
s to zahtevo dejansko onemogoča prijavo oseb za vodje del, ki niso državljani Slovenije oz oseb, ki niso opravljali strokovnega izpita pri Slovenski inženirski zbornici, kar je dejansko diskriminatorno za praktično vse tuje državljane in hkrati pomeni tudi bistveno omejevanje konkurence. Naročnika zato pozivamo, da nemudoma umakne oz. spremeni navedeni pogoj tako, da ne bo diskriminiral oseb, ki niso opravljale strokovnega izpita za vodenje del pri Slovenski inženirski zbornici, ker tudi iz primerov dobre prakse izhaja, da so bile navedene zahteve v revizijskih postopkih prepoznane kot diskriminatorne in posledično takšni razpisi razveljavljeni s strani DKOM.

ODGOVOR:

Gradbeni zakon v svojem 14. Členu jasno opredeljuje kaj morajo tuji ponudniki s sedežem v državah članicah Evropske unije, Evropskega gospodarskega prostora in Švicarske konfederacije ali s sedežem v državi, s katero je sklenjen ustrezen mednarodni sporazum ali v tretjih državah storiti glede obveznega vodjo del. Naročnik svojih zahtev ne bo spreminjal.

VPRAŠANJE:

Naročnika pozivamo, da iz razpisne dokumentacije odmakne zahtevo, da ima v primeru skupne ponudbe vodilni izvajalec zaposlenega vodjo gradnje. S takšno zahtevo naročnik omejuje pogodbeno voljo dveh partnerjev, ki želita oddati ponudbo kot enakovredna partnerja vsak s prevzemom 50% pogodbenih del. Zato naročnika pozivamo, da dopusti, da imenuje vodjo gradnje, katerikoli izmed partnerjev v skupni ponudbi.

ODGOVOR:

Gradbeni zakon v 14.členu navaja: (16) Izvajalec iz prvega odstavka tega člena **mora za vodenje gradnje določiti vodjo del, ki glede na vrsto del prevladuje** (v nadaljnjem besedilu: vodja gradnje) **in ki je zaposlen pri njem**. **Vodja gradnje vodilnemu izvajalcu pri gradnji odgovarja** za uskladitev del na gradbišču, za skladnost izvajanja del s projektno dokumentacijo, za varnost in zdravje pri delu na gradbišču in vodi gradbišče. Naročnik navedenega pogoja ne bo spreminjal (ponudnik lahko postavi partnerski odnos 50,01% z vodjo gradnje in 49,99% samo z vodjo del).

VPRAŠANJE:

Spoštovani, glede na to, da smo v času letnih dopustov tako glede pridobivanja ponudb pri podizvajalcih , kot tudi naročniki glede potrjevanja referenc, vas prosimo za podaljšanje roka za oddajo ponudbe.

ODGOVOR:

Naročnik spreminja razpisno dokumentacijo na način, da se podaljšajo naslednji roki:

* rok za predložitev ponudb preko informacijskega sistema e-JN: 28. 8. 2019 do 10:00 ure,
* javno odpiranje ponudb v informacijskem sistemu e-JN: 28. 8. 2019 ob 10:01 uri,
* rok za sprejemanje ponudnikovih vprašanj: 19. 8. 2019 do 9:00 ure.

VPRAŠANJE:

Spoštovani, v razpisni dokumentaciji je zahteva: "11.4.4 Ponudnik oziroma ponudnik v skupni ponudbi, ki bo nastopal kot vodilni izvajalec gradnje ima zaposlenega vodjo del, ki glede na vrsto del prevladujejo, in ki izpolnjuje pogoje v skladu z Gradbenim zakonom za vodjo del, in bo opravljala funkcijo vodja gradnje. Vodja gradnje vodilnemu izvajalcu pri gradnji odgovarja za uskladitev del na gradbišču, za skladnost izvajanja del s projektno dokumentacijo, za varnost in zdravje pri delu na gradbišču in vodi gradbišče.".

Prosimo za obrazložitev zakaj je nujno, da je v primeru skupne ponudbe večih podjetij Vodja del zaposlen prav pri vodilnemu partnerju. To je nesmiselno in v tem ni nobene zakonske podlage. Prosimo, da to popravite in omogočite, da vodjo del imenuje katerikoli partner ali podizvajalec v skupni ponudbi.

ODGOVOR:

Gradbeni zakon (GZ) v 14.členu navaja: (16) Izvajalec iz prvega odstavka tega člena **mora za vodenje gradnje določiti vodjo del, ki glede na vrsto del prevladuje** (v nadaljnjem besedilu: vodja gradnje) **in ki je zaposlen pri njem**. **Vodja gradnje vodilnemu izvajalcu pri gradnji odgovarja** za uskladitev del na gradbišču, za skladnost izvajanja del s projektno dokumentacijo, za varnost in zdravje pri delu na gradbišču in vodi gradbišče.

V 11. členu pa GZ **naročniku nalaga da določi vodilnega pogodbenika**, kar je naročnik s tem pogojem že tudi predčasno storil (ponudil možnost ponudnikom, da se sami odločijo kdo bo vodilni partner z med drugim tudi vsem potrebnim kadrom).Naročnik navedenega pogoja ne bo spreminjal.

VPRAŠANJE:

Pozdravljeni, v popisih črpališči Zavoglje in Mrakovce uskladite popise strojnih instalacij. Instalacije imate predvidene za suha črpališča, črpalke pa so potopne.

ODGOVOR:

V obstoječih popisih ČP Zavoglje in ČP Mrakovce, je predvidena oprema in strojne instalacije za mokra črpališča in potopne črpalke.

VPRAŠANJE:

Lepo prosimo naročnika, da glede na čas počitnic in neodzivnost dobaviteljev podaljšate rok oddaje ponudb za vsaj 10 dni.

ODGOVOR:

Naročnik spreminja razpisno dokumentacijo na način, da se podaljšajo naslednji roki:

* rok za predložitev ponudb preko informacijskega sistema e-JN: 28. 8. 2019 do 10:00 ure,
* javno odpiranje ponudb v informacijskem sistemu e-JN: 28. 8. 2019 ob 10:01 uri,
* rok za sprejemanje ponudnikovih vprašanj: 19. 8. 2019 do 9:00 ure.

VPRAŠANJE:

Pozivamo vas da podaljšate rok za prejem ponudb, saj ste postavili minimalni rok, kot ga zahteva ZJN. Glede na kompleksnost javnega naročila, spremembami, ki ste jih že podali, še vedno veliko nejasnosti navodil, da ne govorimo o ponedeljku, kot roku za oddajo ponudbe, kar je skoraj kot da bi rok oddaje postavili v petek popoldne, ste nam močno skrajšali čas, da pripravimo kvalitetno ponudbo. Tudi časi dopustov so. Torej, če hočete več kvalitetnih ponudb, da boste lahko javna sredstva porabili na čim bolj učinkovit način, podaljšate rok oddaje ponudb vsaj za 10 dni.

ODGOVOR:

Naročnik spreminja razpisno dokumentacijo na način, da se podaljšajo naslednji roki:

* rok za predložitev ponudb preko informacijskega sistema e-JN: 28. 8. 2019 do 10:00 ure,
* javno odpiranje ponudb v informacijskem sistemu e-JN: 28. 8. 2019 ob 10:01 uri,
* rok za sprejemanje ponudnikovih vprašanj: 19. 8. 2019 do 9:00 ure.

VPRAŠANJE:

Ali je dovolj, da samo eden od partnerje izpolni pogoj bonitetne ocene?

ODGOVOR:

Ne. Pogoj št 11.3.2 morajo izpolniti ponudnik oziroma v primeru skupne ponudbe vsi partnerji v skupini.

VPRAŠANJE:

Naročnika naprošamo, da dopusti, da pogoj bonitetne ocene izpolni samo eden od partnerjev.

ODGOVOR:

Ne. Pogoj št 11.3.2 morajo izpolniti ponudnik oziroma v primeru skupne ponudbe vsi partnerji v skupini.

Lepo pozdravljeni!

JAVNI HOLDING Ljubljana, d.o.o.

Sektor za javna naročila